অবশ্য টিম কুকের কথাতে সায় দিচ্ছেন অনেক প্রযুক্তি বিশ্লেষক। তাঁরা বলছেন, প্রযুক্তিগত দিক থেকে আইফোন টেন প্রশ্নাতীত আকর্ষণীয়। এতে এজ-টু-এজ স্ক্রিন, কৃত্রিম বুদ্ধিমত্তাসম্পন্ন চিপ, ফেসিয়াল রিকগনিশন নতুন সেন্সর, এনিমেটেড ইমোজি, ব্যাকগ্রাউন্ড ব্লার করার সুবিধাযুক্ত পোর্টেট মোড সেলফি, অগমেন্টেড রিয়্যালিটি গেম প্ল্যাটফর্ম ও তারহীন চার্জিংয়ের মতো প্রযুক্তি আছে। অ্যাপলের দাবি, ফোনটি আইফোন ৭-এর চেয়ে দুই ঘণ্টা বেশি চার্জ ধরে রাখতে পারে। তবে আইফোনের প্রতিদ্বন্দ্বী অনেক স্মার্টফোনের ক্ষেত্রেও প্রায় একই রকম ডিসপ্লে, ফেসিয়াল রিকগনিশন, অগমেন্টেড রিয়্যালিটি ও তারহীন চার্জিং সুবিধা আছে।